钦定古今图书集成/明伦汇编/氏族典/第040卷 > 《凌迪知万姓统谱》 > 庞瑜
## 钦定古今图书集成/明伦汇编/氏族典/第040卷 > 《凌迪知万姓统谱》 > 庞瑜

按《明外史庞瑜传》：“瑜字坚白，公安人。家贫，躬耕自给，
夏转水灌田，执书从牛后，朗诵不辍。由岁贡生授京
山训导。崇祯七年，擢陕西崇信知县。县无城，兵荒，贫
民止百馀户。瑜知贼必至，言于监司陆梦龙，以无兵
辞。瑜集士民流涕誓死职。闰八月，天大雨，土垣尽圮。
贼掩至，瑜急解印遣家人赍送上官，端坐堂皇以待。”
贼至，捽令跪，瑜骂曰：“贼奴，敢辱官长！”拔刀拟之，骂益
厉。贼略城中无所有，执至野外，剖心裂尸而去。赠固
原知州。

=逄姓部汇考〈{{{1}}}〉
郑樵《通志》。